CELEX: 32005R1294
Language: hu
Date: 2005-08-05 00:00:00
Title: A Bizottság 1294/2005/EK rendelete (2005. augusztus 5.) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet I. mellékletének módosításáról

6.8.2005   
            
            
               HU
            
            
               Az Európai Unió Hivatalos Lapja
            
            
               L 205/16
            
         
      A BIZOTTSÁG 1294/2005/EK RENDELETE
   
   (2005. augusztus 5.)
   a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet I. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikke második francia bekezdésére,
   mivel:
   
               (1)
            
            
               A mezőgazdasági üzemekben folyó ökológiai termelésnek a 2092/91/EGK rendelet I. mellékletében megállapított elvei szerint az állatállományt ökológiai termelés útján előállított takarmánnyal kell takarmányozni. Egy 2005. augusztus 24-ig tartó átmeneti időszakra a mezőgazdasági termelők engedélyt kaptak arra, hogy korlátozott arányban hagyományos takarmányt is felhasználhassanak, amennyiben igazolni tudják, hogy nem áll rendelkezésre ökológiai takarmány.
            
         
               (2)
            
            
               Úgy tűnik, hogy az ökológiai takarmány-alapanyagok iránti kereslet kielégítésére a Közösségben 2005. augusztus 24-ét követően nem lesz elegendő mennyiségű készlet, különösen az együregű gyomrú állatok és – kisebb mértékben – a kérődzők ellátására szolgáló takarmány termelésének fenntartásához szükséges, proteinben gazdag takarmány-alapanyagok tekintetében.
            
         
               (3)
            
            
               Ezért szükség van az átmeneti időszak meghosszabbítására, amely alatt engedélyezni lehet a hagyományos takarmányok alkalmazását.
            
         
               (4)
            
            
               A 2092/91/EGK rendeletet ezért ennek megfelelően módosítani kell.
            
         
               (5)
            
            
               Tekintettel az intézkedés sürgősségére annak következtében, hogy a hagyományos takarmányok felhasználására vonatkozó rendelkezés érvénye 2005. augusztus 24-én lejár, e rendeletnek az Európai Unió Hivatalos Lapjában való kihirdetésének napján kellene hatályba lépnie.
            
         
               (6)
            
            
               Az e rendeletben előírt intézkedések összhangban vannak a 2092/91/EGK rendelet 14. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2005. augusztus 25-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. augusztus 5-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb a 2254/2004/EK bizottsági rendelettel (HL L 385., 2004.12.29., 20. o.) módosított rendelet.
   
      MELLÉKLET
      A 2092/91/EGK rendelet I. mellékletének B. része a következőképpen módosul:
      A 4.8. pont helyébe a következő szöveg lép:
      „A 4.2. ponttól eltérve engedélyezett a mezőgazdasági eredetű hagyományos takarmányok korlátozott arányú használata abban az esetben, ha a mezőgazdasági termelő a tagállam felügyeleti szerve vagy hatósága számára kielégítő módon bizonyítani tudja, hogy nincs módja a takarmányt kizárólag ökológiai termelésből beszerezni.
      A hagyományos takarmány 12 hónapos időszakra engedélyezett maximális százalékaránya:
      
                  a)
               
               
                  Növényevők esetében: 5 % a 2005. augusztus 25-től 2007. december 31-ig tartó időszak alatt.
               
            
                  b)
               
               
                  Más fajok esetében:
                  
                              —
                           
                           
                              15 % a 2005. augusztus 25-től 2007. december 31-ig tartó időszak alatt;
                           
                        
                              —
                           
                           
                              10 % a 2008. január 1-jétől 2009. december 31-ig tartó időszak alatt;
                           
                        
                              —
                           
                           
                              5 % a 2010. január 1-jétől 2011. december 31-ig tartó időszak alatt.
                           
                        
            Ezeket a mennyiségeket évente kell kiszámítani, és a mezőgazdasági eredetű takarmányok szárazanyag-tartalmának százalékában kell kifejezni. A hagyományos takarmányoknak a napi adagban engedélyezett legnagyobb százalékaránya – kivéve a transzhumálási periódus folyamán – 25 %, a szárazanyag százalékában számítva.”